Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: 2. számú melléklet a 30/2004. (IV. 26.) ESZCSM rendelethez
Paragraph Index: 1636

a) Feltétel nélkül elismerésre kerül a tagállam által a tagállami állampolgár részére a következõ idõpontok elõtt kiállított általános ápolói oklevél: - 2004. május 1. a Cseh Köztársaság, Észtország, Ciprus, Lettország, Litvánia, Málta, Lengyelország, Szlovénia, Szlovákia esetében, - 2002. június 1. Svájc esetében, - 1995. május 1. Lichtenstein esetében, - 1994. január 1. Izland, Norvégia, Ausztria, Finnország és Svédország esetében, - 1986. január 1. Spanyolország és Portugália esetében, - 1981. január 1. Görögország esetében, - 1979. június 27. Belgium, Dánia, Németország, Franciaország, Írország, Olaszország, Luxemburg, Hollandia és az Egyesült Királyság esetében, amennyiben azt olyan igazolás kíséri, amely szerint az adott tagállami állampolgár az igazolás kiadását megelõzõ öt év során legalább három éven keresztül ténylegesen és jogszerûen gyakorolta az adott tevékenységet. Ennek a tevékenységnek ki kellett terjednie a betegápolás tervezésével, megszervezésével és elvégzésével kapcsolatos összes feladatra.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes